P ostquam benevolus Tuus erga me animus plurimis documentis mihi 
iam sit declaratus, audacem me non praedicabis, si observationis my- 
cologicae historiam Tibi trado, et docto Tuo iudicio submitto. Tuis 
enim et defuncti Tui fratris Friderici scriptis mycologicis non 
solum primam huius plantarum classis cognitionem debeo, sed et ea 
ipsa in multis caliginosis mihi ut aliis lucem accenderunt. 
Fungorum entophytorum ortus et evolutio, etiamsi summorum 
Botanicorum animos intentos tenuerit, solummodo in plantis vascula- 
ribusobservata sunt; imo acutissimus harum rerum scrutator, cl. Ung er 
in opere: Die Exantheme der Pflanzen etc. statuere non. dubitat, 
in plantis cellularibus entophyta illa omnino deesse, cum vera epider- 
mis iis desit ad eorum evolutionem necessaria. Quod quidem, quam- 
vis in universum ita sit, omni exceptione non carere, sequentia, ni 
fallor, probant. 
Ineunte mense Martio a. 1832 in vicinitate urbis Groningae Qr- 
thotrichum (verisimillime striatum) sterile in vetusto Salicis trunco 
inveni, singulari habitu oculos alliciens. | Foliorum scil. apices et di- 
midiam partem superiorem, inprimis eorum, quae in surculorum api- 
cibus adhuc convoluta sunt, occupant granula fusca valde minuta, quae 
in surculi gemma terminali, omnia eius folia inhabitantia, unum quasi 
maiorem globulum efformant, nudo oculo facile cernendum et 
primo intuitu pro difformi quodam flore masculo bryaceo sumendum. 
Is autem maior globulus e plurimis granulis conflatur, ut constat, si 
folia illa convoluta a se invicem removentur. Eiusmodi surculum 
naturali magnitudine Tab. LV. Fig. «. exhibet. 
